ระเบียบกรมพัฒนาฝีมือแรงงาน ว่าด้วยการขอและการออกใบออกใบแทนใบอนุญาตดำเนินการทดสอบฝีมือคนหางาน พ.ศ. 2537
ระเบียบกรมพัฒนาฝีมือแรงงาน
ระเบียบกรมพัฒนาฝีมือแรงงาน
ว่าด้วยการขอและการออกใบแทนใบอนุญาตดำเนินการทดสอบฝีมือคนหางาน
พ.ศ. ๒๕๓๗[๑]
 

โดยที่มาตรา ๔๗ นว
แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘
แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗
บัญญัติให้การขอและการออกใบแทนใบอนุญาตดำเนินการทดสอบฝีมือคนหางานเป็นไปตามระเบียบที่อธิบดีกำหนด
อาศัยอำนาจตามความในมาตราดังกล่าว อธิบดีกรมพัฒนาฝีมือแรงงาน จึงวางระเบียบไว้ ดังต่อไปนี้

ข้อ ๑
ระเบียบนี้เรียกว่า ระเบียบกรมพัฒนาฝีมือแรงงานว่าด้วยการขอและการออกใบแทนใบอนุญาต
พ.ศ. ๒๕๓๗

ข้อ ๒
ระเบียบนี้ให้ใช้บังคับตั้งแต่วันที่ ๒๘ กันยายน พ.ศ. ๒๕๓๗ เป็นต้นไป

ข้อ ๓
ผู้รับอนุญาตดำเนินการทดสอบฝีมือคนหางานผู้ใดประสงค์จะขอใบแทนใบอนุญาตดำเนินการทดสอบฝีมือคนหางานที่สูญหายหรือถูกทำลาย
ให้ยื่นคำขอต่ออธิบดีกรมพัฒนาฝีมือแรงงานตามแบบ ทค. ๔ ท้ายระเบียบนี้
พร้อมด้วยหลักฐานตามที่ระบุไว้ในแบบดังกล่าว

ข้อ ๔
การยื่นคำขอตามระเบียบนี้ในกรุงเทพมหานคร ให้ยื่น ณ กองมาตรฐานฝีมือแรงงาน
กรมพัฒนาฝีมือแรงงาน ในจังหวัดอื่นให้ยื่น ณ สถาบันพัฒนาฝีมือแรงงานกลาง สถาบันพัฒนาฝีมือแรงงานภาค
หรือศูนย์พัฒนาฝีมือแรงงานจังหวัด ที่สถานทดสอบฝีมือคนหางานตั้งอยู่ในเขตจังหวัดที่รับผิดชอบ

ข้อ ๕
ให้หน่วยงานที่รับคำขอตามข้อ ๔. ส่งคำขอพร้อมทั้งหลักฐานให้อธิบดีกรมพัฒนาฝีมือแรงงานเพื่อพิจารณา

ข้อ ๖
เมื่ออธิบดีกรมพัฒนาฝีมือแรงงานเห็นว่าใบอนุญาตดำเนินการทดสอบฝีมือคนหางานนั้นได้สูญหาย
หรือถูกทำลายจริงให้อธิบดีกรมพัฒนาฝีมือแรงงานพิจารณาออกใบแทนใบอนุญาตดำเนินการทดสอบฝีมือคนหางานตามแบบ
ทค. ๕ ท้ายระเบียบนี้


ประกาศ ณ วันที่ ๒๘ กันยายน พ.ศ. ๒๕๓๗
จันทรา ปิตรชาติ
อธิบดีกรมพัฒนาฝีมือแรงงาน
[เอกสารแนบท้าย]

๑. คำขอใบแทนใบอนุญาตดำเนินการทดสอบฝีมือคนหางาน (แบบ ทค.๔)
๒. ใบแทนใบอนุญาตดำเนินการทดสอบฝีมือคนหางาน (แบบ ทค.๕)

(ดูข้อมูลจากภาพกฎหมาย)











พรพิมล/พิมพ์
๒๔ กรกฎาคม ๒๕๔๔

โชติกานต์/ปรับปรุง
๒ มิถุนายน ๒๕๖๐







[๑]
ราชกิจจานุเบกษา เล่ม
๑๑๑/ตอนที่ ๗๘ ง/หน้า ๑๓/๒๙ กันยายน ๒๕๓๗